**Femeia - Un omagiu adus colegelor de site de 8 Martie!**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Iubită, adorată, soție, soră, mamă,

Sau fiică, nepoțică - tu ești un univers

Și-n lipsa ta, știi bine că totul se destramă

E-un sentiment ce nu pot, să-l reproduc în vers.

Ești jumătatea noastră la bine și la rău,

Suntem indestructibili când suntem împreună,

E unic sentimentul când sunt în jurul tău,

Când ne plimbăm alene, ținându-ne de mână.

Ești mamă iubitoare și-atât de devotată

Nu pui geană pe geană în noapte alăptând,

Mă ierți cu ușurință dacă-ți greșesc vreo dată,

Când plec de-abia aștept, să te revăd curând.

Iubită drăgăstoasă, ești blândă căprioară

În brațele-ți gingașe aș sta o veșnicie,

De parcă aș iubi pentru întâia oară,

Iar dragostea ce-mi dai este o simfonie.

De mii de ani poeții îți dedicară versuri

Și tot n-au reușit să-ți zugrăvească firea,

Coloană vertebrală în aste universuri,

Femeie, consecvent, tu îți găsești menirea!